Jabarkan Sejarah dari Filem bebas dalam bahasa melayu

Akar umbi filem bebas boleh dijejak kembali kepada penerbit filem pada tahun 1900-an yang menentang kawalan amanah yang dikenali sebagai Syarikat Paten Gambar bergerak - "Motion Picture Patents Company" atau "Edison Trust."

Syarikat Motion Picture Patents, diasaskan pada Disember 1908, merupakan amanah bagi semua syarikat filem utama (Edison, Biograph, Vitagraph, Essanay, Selig, Lubin, Kalem, American Star, American Pathé), pengedar utama (George Kleine) dan pembekal filem mentah terbesar, Eastman Kodak.

Pada waktu pembentukan MPPC, Thomas Edison memiliki kebanyakan paten utama berkait dengan gambar bergerak, termasuk bagi stok filem mentah. MPPC melaksanakan patennya dengan giat, sering kali menyaman dan menerima injuksi terhadap penerbit filem bebas. Disebabkan ini, sejumlah penerbit filem bertindak balas dengan membina kamera mereka sendiri dan mengalih operasi mereka ke Hollywood, California, di mana jarak dari pengkalan asas Edison di New Jersey menjadikannya lebih sukar bagi MPPC untuk melaksanakan patennya.

Edison Trust berakhir dengan dua keputusan daripada Mahkamah Agung Amerika Syarikat: satu pada tahun 1912, yang membatalkan hak paten pada filem mentah, dan yang kedua pada 1915, yang membatalkan semua paten MPPC. Walaupun keputusan ini berjaya menjadikan filem bebas sah, ia tidak banyak membantu bagi membatalkan pengharaman mutlak ("de facto") ke atas pengeluaran filem kecil; pengeluar film bebas yang melarikan diri ke California Selatan ketika penguatkuasaan amanah telahpun meletakkan asas bagi sistem studio bagi wayang Hollywood klasik.